dar_text: Ил викӀар: – ГӀе. Петер хъули ацӀибхӀели, ГӀиса гьалаикили, иб: – ХӀед секьяйда гьанбиркулив, Симун, ванзала пачнани хӀекь чизибад кайсув? ВегӀла адамтазибад яра урхӀла ванзалантазибад?
ru_text: Он говорит: да. И когда вошел он в дом, то Иисус, предупредив его, сказал: как тебе кажется, Симон? цари земные с кого берут пошлины или подати? с сынов ли своих, или с посторонних?